Here is a page extracted from Wikipedia that may contain CSS, HTML, and a lot of unformatted text.

Title: محمود الخطيب
Content: محمود الخطيب كان لعيب كوره مصرى لعب فى فريق النادى الاهلى ، و منتخب مصر و هوا رئيس النادى الاهلى المصري دلوقتى.

بدأ محمود الخطيب مشواره مع كورة القدم فى نادى النصر ، ولما برز نجمه هناك طلب أنه ينضم لالنادى الاهلى لكن نادى النصر مارضنش يفرط فى نجمه الجديد بسهولة لغاية لما وافق فى الاخر على انتقال محمود الخطيب للنادى الاهلى وكان الكلام ده سنة 1970 .

بدأ محمود الخطيب مشواره مع النادى الاهلى بعدما لعب اول مباراة رسمية له فى بطولة الدورى المصرى الممتاز موسم 1972-1973 لغاية لما أعلن اعتزاله سنة 1987 . وحقق فى الفترة دى انجازات كتيرة جدا مع النادى الاهلى و منتخب مصر ، لغاية لما بقى واحد من أعظم نجوم كورة القدم فى مصر و افريقيا .

مع النادى الاهلى 
 فاز ببطولة الدورى المصرى الممتاز 10 مرات مواسم 1974-1975 و 1975-1976 و 1976-1977 و 1978-1979 و 1979-1980 و 1980-1981 و 1981-1982 و 1984-1985 و 1985-1986 و 1986-1987 .
 فاز ببطولة كاس مصر 5 مرات مواسم 1977-1978 و 1980-1981 و 1982-1983 و 1983-1984 و 1984-1985 .
 فاز ببطولة كاس افريقيا للأندية ابطال الدورى مرتين فى سنوات 1982 و 1987
 فاز ببطولة كاس افريقيا للأندية ابطال الكؤوس 3 مرات فى سنوات 1984 و 1985 و 1986

مع منتخب مصر 
 فاز ببطولة كاس افريقيا للامم سنة 1986
 اتأهل لاولمبياد موسكو 1980 و اولمبياد لوس انجليس 1984

شخصى 
 هداف الدورى المصرى الممتاز مرتين موسم 1977-1978 و 1980-1981
 جايزة افضل لعيب فى افريقيا سنة 1983 (و هوا اول لعيب مصرى فاز باللقب ده, فاز بيه بعدين محمد صلاح مرتين سنه 2017 و 2018)
 جايزة تانى أحسن لعيب فى تاريخ افريقيا فى احتفالية اليوبيل الدهبى لالاتحاد الافريقى لكورة القدم (الكاف) فى الفترة من 1957 لغاية 2007 (بعد اللاعب الكاميرونى روجيه ميلا)

لينكات برانيه

مصادر 

مواليد 1954
لعيبة هجوم لكوره قدم
لعيبة كورة قدم مصريين
لعيبه كوره قدم مصريين اولمبيين
لاعبين فريق مصر لكوره قدم
لعيبة كاس امم افريقيا 1976
لعيبة كاس امم افريقيا 1980
لعيبة كاس امم افريقيا 1984
لعيبة كورة قدم فى اوليمبياد صيف 1984
لعيبة كاس امم افريقيا 1986
لعيبة فازوا بكاس امم افريقيا
لعيبة الاهلى المصرى
رؤساء النادى الاهلى المصرى
دقهلاويه
ناس من اجا